
Π Ρ Α Ξ I Σ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Περί λήψεως μέτρων άποσκοπούντων εις τήν περιστολήν 
της πολυτελούς καταναλώσεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντες ύπ’ ϊίψει : 

1. Τό άρθρον 44 παρ. 1 τοΰ Συντάγματος. 

2. "Οτι άπό τίνος χρόνου παρατηρεϊται έντονος ή ροπή 
εις τήν ζήτησιν υπό ώρισμένων κοινωνικών ομάδων αγαθών 
καί υπηρεσιών πού εξυπηρετούν πολυτελείς άνάγκας, ή 
οποία άπό ήμέρας εις ήμέραν προσλαμβάνει τόν χαρακτήρα 
προκλήσεων έναντι τών περιορισμών καί θυσιών εις τάς οποίας 
υποβάλλεται τό κοινωνικόν σύνολον διά τήν άντιμετώπισιν 
τών εκτάκτων αναγκών τάς οποίας άντιμετωπίζει ή Χώρα. 

3. "Οτι διά τήν ίκανοποίησιν τών άναγκών τούτων ηύξήθη 
τελευταίως ή κατανάλωσις πολυτελών αγαθών κατά ποσοστόν 
άνώτερον τοΰ 50% έναντι τοΰ άμέσως προηγουμένου έτους. 

4. "Οτι ή συνέχισις της καταστάσεως αυτής εγκυμονεί 
σοβαρούς κινδύνους, καθ’ δσον υπονομεύει τήν νομισματικήν 
σταθερότητα καί θέτει εις κίνδυνον τήν οικονομικήν πρόο¬ 
δον της Χώρας. 

5. "Οτι ένώπιον τών δεδομένων τούτων ή Κυβέρνησις θεω¬ 
ρεί έπιβεβλημένον νά έπέμβη πάραυτα διά τήν προστασίαν 
της οικονομίας της Χώρας, λαμβάνουσα τά άναγκαϊα μέτρα 
διά της επιβολής προσθέτων φόρων καταναλώσεως, οΐ όποιοι 
Θά συμβάλουν *1ς τήν άναχαίτησιν τής όσημέραι έπιτεινο- 
μένης τάσεως πρός πολυτελή κατανάλωσιν. 

6. Τό γεγονός 6τι ή λήψις τών μέτρων τούτων κρίνεται 
έξαιρετικώς επείγουσα, καθ’ δσον ταΰτα ύπαγορεύονται 
συνεπεία απροβλέπτου άνάγκης, ήτις δημιουργεΐται εκ τής 
έντεινομένης μέ έπιταχυνόμενον ρυθμόν ζητήσεως άγαθών 
καί υπηρεσιών προοριζομένων διά τέρψιν καί έπίδειξιν, ή 
λήψις δε τών προτεινομένων μέτρων διά τής συνήθους νομο¬ 
θετικής όδοΰ θά ένεθάρρυνε τήν κερδοσκοπίαν εις βάρος τοΰ 
κοινωνικού συνόλου. 

7. Τήν συνεπεία τών ανωτέρω, αδυναμίαν αμέσου άντιμε- 
τωπίσεως τής διαμορφωθείσης έκτάκτου καταστάσεως διά 
τής συνήθους νομοθετικής ρυθμίσεως τών συναφών θεμάτων, 
προτάσει τοΰ 'Ημετέρου 'Τπουργικοΰ Συμβουλίου, άποφα- 
σίζομεν : 

"Αρθρον 1. 

Φόρος καταναλώσεως επί ειδών τινών πολυτελείας. 

1. Επιβάλλεται πρόσθετος φόρος καταναλώσεως έπί 
τών κάτωθι ειδών πολυτελείας, όριζόμενος είς είκοσι πέντε 
έπί τοϊς έκατόν (25 %) έπί τής τιμής λιανικής πωλήσεως 
αυτών : 


Δασμ. Διακρίσεως 0302 Γ3 
» » 1602 Α 

» » 1604 Α 

» » 2205 Α 


- Σολομοί καπνιστοί 

- Τ Ηπαρ χηνός 

- Χαβιάρι μαΰρο 

-Οίνοι άφρώδεις 

- Ούίσκυ, τζίν, ρούμι καί 

βότκα , 

- Παρασκευάσματα διατροφής 
σκύλων καί γάτων 

-Προ ιόντα άρω ματοπο ιίας 

- Είδη έκ δερμάτων δφεων, 
κροκοδείλων καί λοιπών 
σαυροειδών 

- Γουναρικά, έξαιρέσει τών 
κατασκευαζομένων διά συρ- 
ραφής αποκομμάτων καί 
άκρων σισσυροδερμάτων 

- Περούκες, γενειάδες καί 
λοιπά συναφή είδη 

- Είδη έκ πολυτίμων μετάλλων 
ή έκ κοινών μετάλλων έπε- 
στρωμένων διά πολυτίμων 
τοιούτων (ΡΕΑ(^ϋΕ8 ΟΌ 
ΟΟυΒΕΕδ), μετά η ανευ 
πολυτίμων λίθων ή μαργα¬ 
ριτών, έξαιρέσει τών ειδών 
λατρείας, τών διά τεχνικάς ή 
έργαστηριακάς χρήσεις προ- 
οριζομένων, τών δακτυλίων 
αρραβώνων καί τών σταυρών 
βαπτίσεως μετά τών άλύ- 
σεων αυτών 

τ Είδη έκ μαργαριτών καί 
πολυτίμων λίθων 

- Κινηματογραφικαί μηχαναί 
λήψεως καί προβολής, έξαι- 
ρέσει τών διά κινηματογρα¬ 
φίας έπιχειρήσεις προορι- 
ζομένων 

- Συσκευαί καταγραφής καί 
άναπαραγωγής τοΰ ήχου 

-Όμοιαι τών προηγουμένων 
συσκευών συνδεδυασμέναι 
μετά συσκευών λήψεως 


» Διακρίσεων 2209 Η 
2α, β, γ 
& δ 

» Κλάσεως 2307 

» Διακρίσεως 3306Β2β 

» Κλάσεων 4202, 

4203 

» Διακρίσεως 4303 Α,Β 
» Κλάσεως 6704 


» Κλάσεων 7112,7113 
καί 7114 

» Κλάσεως 7115 

» » 9008 

» » 9211Α 

» Διακρίσεως 8515 Α3 

—■ Μεγάφωνα καί· ηλεκτρικοί 
ένκτχυταί έστω καί συνδε- 
δυασμένοι μετά συσκευών 
λήψεως τής δασμ. κλάσεως 

8515 Α3 Δασμ. Κλάσεως 8514 

-—Έκ των στερεοφωνικών συ¬ 
σκευών τών δασμ. κλάσεων 

9211Α, 8515Α3, καί 8514, 
εξαιρούνται τοϋ φόρου αί 
προοριζόμεναι δι’ εκπαιδευ¬ 
τικούς σκοπούς ή διά βιο¬ 
μηχανικήν χρήσιν. 

— Είδη έξ ελεφαντοστού » » 9503 

2. Τά έν τή προηγούμενη παραγράφω άναφερόμενα είδη, 
εϊσαγόμενα έκ τοϋ εξωτερικού ύπό μη έπιτηδευματιών άσχο- 
λουμένων με τήν εμπορίαν τών ειδών τούτων υποβάλλονται 
εις τον ύπό τής παραγράφου ταύτης όριζόμενον φόρον κατά 
τον τελωνισμόν των. Διά τον υπολογισμόν τού φόρου εις 
τήν περίπτωσιν ταύτην, λαμβάνεται ή, κατά τάς διατάξεις 
τής παραγράφου 1 τού άρθρου 11 τούΑ.Ν. 660/1937 «περί 
τού φόρου έπί τού κύκλου εργασιών», φορολογητέα άξια, 
προσηυξημένη κατά 25%. 

3. 'Υπόχρεως διά τήν καταβολήν εις τό Δημόσιον τού 
κατά τήν παράγραφον 1 τού παρόντος άρθρου, φόρου τυγ¬ 
χάνει ό πωλητής τών ειδών τούτων. 

4. Τό ποσοστόν καί ό άναλογών φόρος αναγράφεται δια¬ 
κεκριμένους έπί τών έκδιδομένων στοιχείων λιανικής πωλή- 
σεως τών ειδών τοϋ παρόντος άρθρου. 

5. 'Ο κατά τάς διατάξεις τού παρόντος άρθρου καταβλη¬ 
θείς ύπό άλλοδαποΰ αγοραστού φόρος, έπιστρέφεται εις 
αυτόν έν περιπτώσει έξαγωγής εις τό έξωτερικόν τών ύπο- 
βληθέντων εις τον φόρον τούτον ειδών, έφ’ όσον ή άξια 
τών άγορασθέντων ειδών παρ’ έκάστου πωλητοΰ υπερ¬ 
βαίνει τό ποσόν τών τριών χιλιάδων (3.000) δραχμών, κατά 
τά είδικώτερον δι’ άποφάσεως τοϋ 'Τπουργού τών Οικο¬ 
νομικών οριζόμενα. 

6. Εντός έκάστου μηνός ό ύπόχρεως εις τον φόρον τού 
παρόντος άρθρου, έπιδίδει εις τον Οίκον. ’Έφορον τής έδρας 
τής έπιχειρήσεώς του δήλωσιν, περίλαμβάνουσαν τήν άξίαν. 
τών κατά τον άμέσως προηγούμενον μήνα πραγματοποιη- 
θεισών λιανικών πωλήσεων μετά τού άποδεικτικοΰ κατα¬ 
βολής τού φόρου. 

7. ’Επί άναλισκομένιυν ποτών έντός τού καταστήματος 
υποκειμένων εις τον φόρον τού παρόντος άρθρου, έξαιρέσει 
τών άναλισκομένων εις τά κέντρα διασκεδάσεως τά άνα¬ 
φερόμενα εις τό άρθρον 8, ώς φορολογητέα άξία λαμβάνεται 
ή άξία άγοράς τούτων, προσηυξημένη κατά 25%. Εις τήν 
περίπτωσιν ταύτην ή δήλωσις άποδόσεως τού φόρου καί 
τό άποδεικτικόν καταβολής τούτου έπιδίδονται εις τον 
Οίκον. ’Έφορον έντός τών μηνών Απριλίου, Ιουλίου, "Ο¬ 
κτωβρίου καί Ίανουαρίου έκάστου έτους. Ή δήλωσις περι¬ 
λαμβάνει τήν άξίαν τών γενομένων άγορών έντός τού προ¬ 
ηγουμένου ήμερολογιακοΰ τριμήνου προσηυξημένη κατά 

25%. 

8. 'Ο έλεγχος τών έπιδιδομένων δηλώσεων, ό έλεγχος 
προς έξακρίβωσιν τών παραλειπόντων τήν υποβολήν τού¬ 
των, η έκδοσις φύλλων έλέγχου, ή κοινοποίησις τούτων, αί 
προσαυξήσεις καί τά πρόστιμα, ή διοικητική έπίλυσις τής 
διαφοράς, ή άσκησις προσφυγής καί ένδικων μέσων, ή 
παραγραφή τοϋ δικαιώματος τού Δημοσίου καί έν γένει ή 
διαδικασία βεβαιώσεως καί είσπράξεως τοϋ φόρου, ρυθμί¬ 
ζονται δι’ άναλόγου έφαρμογής τών ίσχυουσών έκάστοτε 
διατάξεων περί τού φόρου κύκλου έργασιών. 

"Αρθρον 2. 

Ειδικά βιβλία καί στοιχεία έπιτηδευματιών κλπ. 

1· Εις το άρθρον 49 καί μετά τήν ιβ' περίπτωσιν τοϋ 
υπ αριθμ. 99/Ϊ977 Πρ. Δ/τος «Περί Κώδικος Φορολο¬ 


γικών Στοιχείων» προστίθεται νέα περίπτωσις ιγ', έχουσα 
ώς κατωτέρω, τών περιπτώσεων ιγ' καί ιδ' τοϋ αύτοϋ 
άρθρου φερομένων έφεξής ώς ιδ' καί ιε', άντιστοίχως. 

«ιγ) Ύποχρεοΐ όλους τούς έπιτηδευματίας ή καί ένίους 
μόνον τούτων, εις ολόκληρον τήν Χώραν ή εις τμήματα 
ταύτης εις τήν τήρησιν ειδικών βιβλίων καί τήν έκδοσιν 
ειδικών στοιχείων δι’ άπάσας τάς έπαγγελματικάς συναλ- 
λαγάς των ή καί διά τμήμα μόνον τούτων καί ορίζει τά τοϋ 
τρόπου τηρήσεως καί έκδόσεως αυτών». 

2. Έπί μή έκδόσεως τού ύπό τής παραγράφου 18 τού 
άρθρου 13 τού ύπ* άριθ. 99/1977 Πρ. Δ/τος «Περί Κώδικος 
Φορολογικών Στοιχείων» όριζομένου διπλοτύπου θεωρη¬ 
μένου λογαριασμού έκδόσεως άνακριβοΰς τοιούτου ώς προς 
τά καταναλισκόμενα είδη καί τό άντίτιμον αυτών, τό έπι- 
βαλλόμενον, κατά τάς διατάξεις τής παραγράφου 1 τοϋ 
άρθρου 47 τοϋ άνωτέρω Πρ. Δ/τος, δι’ έκάστην τοιαύτην 
παράβασή πρόστιμον δεν δύναται νά είναι έλασσον τών 
20.000 δραχμών καί έν υποτροπή τών 40.000 δραχμών. 

"Αρθρον 3. 

Ειδικός φόρος καταναλώσεως έπιβατικών αυτοκινήτων. 

'Η περίπτωσις α τής παραγρ. 1 τού άρθρου 1 τού Νόμου 
363/1976 «περί διαρρυθμίσεως τών έπί τών αυτοκινήτων 
ιδιωτικής χρήσεως έπιβαλλομένων φόρων» άντικαθίσταται 
ώς άκολούθως : 

«α) Έπί κυλινδρισμοΰ κινητήρος μέχρι καί 1200 κυβικών 
έκατοστών δραχ. 23 άνά κυβικόν έκατοστόν. Έπί κυλιν- 
δρισμοΰ κινητήρος μέχρι καί 1800 κυβικών έκατοστών 
δρχ. 28 άνά κυβικόν έκατοστόν. Έπί κυλινδρισμοΰ κινη- 
τήρος άνω τών 1800 κυβικών έκατοστών δραχ. 40 άνά 
κυβικόν έκατοστόν, τού συνολικού ποσού φόρου μή δυνα- 
μένου νά ύπερβή τό ποσόν τών 100.000 δρχ.». 

"Αρθρον 4. 

Έφ’ άπαξ πρόσθετον ειδικόν τέλος έπιβατικών αυτο¬ 
κινήτων καί αύτοκινήτων ποδηλάτων ιδιωτικής χρήσεως. 

1. Αί παράγραφοι 1, 2 καί 3 τού άρθρου 3 τού Ν. 363/ 
1976 «Περί διαρρυθμίσεως τών έπί τών αυτοκινήτων ιδιω¬ 
τικής χρήσεως έπιβαλλομένων φόρων», άντικαθίστανται 
ώς άκολούθως : 

«1. ’Επί έπιβατικών αυτοκινήτων τιθεμένων τό πρώτον 
είς κυκλοφορίαν ώς ιδιωτικής χρήσεως, τό κατά τήν παρά¬ 
γραφον 2 τού άρθρου 15 τοϋ Ν. 2367/1953 «περί τίτλων 
κυριότητος, ταξινομήσεως, άδειών κυκλοφορίας, καί φορο¬ 
λογίας αυτοκινήτων», ώς ισχύει, έφ’ άπαξ πρόσθετον ειδικόν 
τέλος ορίζεται έπί τή βάσει τοϋ κυλινδρισμοΰ- κινητήρος 
αυτών, ώς άκολούθως : 

α) Μέχρι καί χιλίων διακοσίων (1200) κυβικών έκατο¬ 
στών είς δραχμάς πεντήκοντα (50) άνά κυβικόν έκατοστόν. 

β) Διά τά πέραν τών χιλίων διακοσίων (1200) καί μέχρι 
χιλίων οκτακόσιων (1800) κυβικά έκατοστά, είς δρχ. έκα- 
τόν (100) άνά κυβικόν έκατοστόν καί 

γ) Διά τά αύτοκίνητα κυλινδρισμοΰ κινητήρος πέραν τών 
χιλίων οκτακόσιων (1800) κυβικά έκατοστά, ορίζεται ώς 
άκολούθως : 

αα) Μέχρι καί χιλίων διακοσίων (1200) κυβικών έκα¬ 
τοστών εις δραχμάς έβδομήκοντα πέντε (75) άνά κυβικόν 
έκατοστόν καί 

ββ) Διά τά πέραν τών χιλίων διακοσίων (1200) κυβι¬ 
κών έκατοστών είς δραχμάς έκατόν πεντήκοντα (150) άνά 
κυβικόν έκατοστόν». 

2. Τό κατά τήν προηγουμένην παράγραφον προκϋπτον 
ποσόν τοϋ έφ’ άπαξ προσθέτου είδικοΰ τέλους, δέν δύναται 
νά είναι κατώτερον τών είκοσι πέντε χιλιάδων (25.000) 

δρχ. 

3. Έπί τών αυτοκινήτων ποδηλάτων (σκοΰτερ, μοτο- 
συκλεττών) Ιδιωτικής χρήσεως, τών τιθεμένων τό πρώτον 
είς κυκλοφορίαν επιβάλλεται έφ’ άπαξ πρόσθετον ειδικόν 
τέλος, έπί τή βάσει τοϋ κυλινδρισμοΰ τοϋ κινητήρος αυτών, 
όριζόμενον ώς άκολούθως : 

α) Μέχρι καί τετρακοσίων (400) κυβικών έκατοστών εις 
δραχμάς είκοσι (20) άνά κυβικόν εκατοστόν καί 

β) Διά τα αυτοκίνητα ποδήλατα (μοτοσυκλέτται) άνω 
των τετρακοσίων (400) κυβικών έκατοστών ορίζεται ως 
κάτωθι : 

αα) Μέχρι καί τετρακοσίων κυβικών έκατοστών εις δρα- 
χμάς τριάκοντα (30) άνά κυβικόν έκατοστόν καί 

ββ) Διά τά πέραν τών τετρακοσίων κυβικών έκατοστών 
εις δραχμάς τεσσαράκοντα (40) άνά κυβικόν έκατοστόν. 

Τό ουτω προκϋπτον ποσόν τοϋ έφ’ άπαξ προσθέτου ειδι¬ 
κού τέλους δέν δύναται νά είναι κατώτερον τών δύο χιλιά¬ 
δων πεντακοσίων (2500) δραχμών. 

’Άρθρον 5. 

Μεταβατικαί Διατάξεις. 

'Ο κατά τάς διατάξεις τών άρθρων 3 καί 4 της παρούσης 
ειδικός φόρος καταναλώσεως καί έφ’ άπαξ προσθέτου ειδι¬ 
κού τέλους υπολογίζεται κατά τάς διατάξεις τών άρθρων 1 
καί 3 τοϋ Νόμου 363/1976 ώς αύται ίσχυον προ της άντι- 
καταστάσεώς των διά της παρούσης, προκειμένου περί επι¬ 
βατικών αυτοκινήτων καί αύτοκινήτων ποδηλάτων τά όποια 
κατά την ΙΟην Μαΐου 1977 είχον είσαχθή εις την Χώραν, 
χωρίς νά έχωσι τεθή εις κυκλοφορίαν, καί είχον έκφορτωθή 
καί παρέμενον υποκείμενα εις τελωνειακούς χώρους, ή 
εύρίσκοντο υπό μεταφοράν, ή είχον παραγγελθή, είχε δέ 
άνοιγή κατά την ιδίαν χρονολογίαν ή σχετική πίστωσις εις 
την μεσολαβούσαν τράπεζαν διά την πληρωμήν της άξίας 
αύτών. 

’Άρθρον 6. 

Αΰξησις τελών κυκλοφορίας αύτοκινήτων ιδιωτικής 
χρήσεως. 

1. Τά εδάφια α' καί β' της περιπτώσεως Α' της παραγρά¬ 
φου 1 τοϋ άρθρου 15 τοϋ Ν. 2367/1953 «περί τίτλων κυριό- 
τητος, ταξινομήσεως, άδειών κυκλοφορίας καί φορολογίας 
αύτοκινήτων», ώς ούτος ισχύει, άντικαθίστανται ώς άκολού- 
θως : 

«Α' Όχήματα Ιδιωτικής Χρήσεως. 

α) Αυτοκίνητα ποδήλατα (μοτοσυκλέτται) δίκυκλα επι¬ 
βατικά μέχρι 400 κυβικών έκατοστών εις δραχμάς 87,50 
άνά ίππον ισχύος. . 

Διά τά πλέον τών 400 κυβικών έκατοστών είς δραχμάς 
175 άνά ίππον ισχύος. 

Αύτοκίνητα ποδήλατα (μοτοσυκλέτται) τρίκυκλα επι¬ 
βατικά εις δραχμάς 140 άνά ίππον ισχύος, 
β) Αύτοκίνητα επιβατικά (βενζινοκίνητα). 

Διά τούς άπό 1-10 ίππους ισχύος τοϋ κινητήρος είς δρα¬ 
χμάς 350 άνά ίππον. . 

Διά τούς άπό 11—13 ίππους ισχύος τοϋ κινητήρος εις δρα¬ 
χμάς 700 άνά ίππον. 

Διά τούς άπό 14-16 ίππους ισχύος τοϋ κινητήρος είς 
δραχμάς 1400 άνά ίππον καί διά τούς άπό 17 καί άνω ίπ¬ 
πους ισχύος τοϋ κινητήρος είς δραχμάς 2100 άνά ίππον. 

Στρατιωτικού τύπου τζιπ αύτοκίνητα, μετασκευασμένα 
ή μή, δυνάμεως ισχύος κινητήρος άνωτέρας τών 10 ίππων, 
λογίζονται διά τον κατά τήν παρούσαν παράγραφον υπολογι¬ 
σμόν τών τελών ώς δυνάμεως 10 ίππων. 

Αύτοκίνητα επιβατικά (πετρελαιοκίνητα) : 
ισχύος μέχρι 10 ίππων είς δραχμάς 700 άνά ίππον, 
ισχύος άπό 11 μέχρι 17 ίππων είς δραχμάς 975 άνά ίπ¬ 
πον καί 

ισχύος 18 ίππων καί άνω είς δραχμάς 1050 άνά ίππον». 

2. 'Η ισχύς τών διατάξεων τοϋ παρόντος άρθρου άρχεται 
άπό 1ης Ίανουαρίου 1978. 

Άρθρον 7. 

Δαπάναι επιβατικών αυτοκινήτων. 

1. Προκειμένου υπολογισμού τών καθαρών κερδών εις 
τήν φορολογίαν Εισοδήματος Φυσικών καί Νομικών Προ¬ 
σώπων, δέν έκπίπτονται έκ τών άκαθαρίστων έσόδων τών 
•επιχειρήσεων καί τών ελευθέρων έπαγγελματιών, αί πάσης 


φύσεως δαπάναι συντηρήσεως καί λειτουργίας, επισκευής, 
κυκλοφορίας ώς καί αΐ άποσβέσεις τών επιβατικών αύτοκινή- 
των ιδιωτικής χρήσεως κυλινδρισμοΰ κινητήρος 1.800 κυβι¬ 
κών έκατοστών καί άνω, τά όποια άποκτώνται καθ’ οίονδή- 
ποτε τρόπον άπό τής ένάρξεως ισχύος τής παρούσης πρά- 
ξεως. 

2. Έκ τών πάσης φύσεως δαπανών συντηρήσεως καί 
λειτουργίας, κυκλοφορίας καί άποσβέσεων τών επιβατικών 
αυτοκινήτων ιδιωτικής χρήσεως τών επιχειρήσεων καί τών 
ελευθέρων έπαγγελματιών, εξαιρέσει τών αυτοκινήτων περί 
ών ή προηγουμένη παράγραφος, δύναται νά έκπίπτεται πο.- 
σοστόν μέχρι τεσσαράκοντα επί τοϊς έκατόν (40 %) έκ τών 
άκαθαρίστων έσόδων τών έπιχειρήσεων καί μέχρις εϊκοσιν 
έπί τοϊς έκατόν (20 %) έκ τών άκαθαρίστων έσόδων τών έ- 
λευθέρων έπαγγελματιών, έφ’ όσον τά αύτοκίνητα ταΰτα 
χρησιμοποιούνται διά τάς άνάγκας τής έπιχειρήσεως ή τού 
ελευθέρου έπαγγελματίου κατά περίπτωσιν. 

Αί διατάξεις τής παρούσης παραγράφου δέν έφαρμόζονται 
έπί έπιχειρήσεων, αί όποΐαι άπασχολοΰνται μέ τήν έκμί- 
σθωσιν τών αυτοκινήτων. 

3. Αί διατάξεις τής προηγουμένης παραγράφου έφαρμό- 
ζονται άπό 1ης Ίανουαρίου 1977. 

Άρθρον 8. 

Φορολογία κέντρων διασκεδάσεως. 

1. 'Η παράγραφος 1 τού άρθρου 4 τού Ν.Δ. 254/1973 
«περί άναμορφώσεως τής φορολογίας κέντρων διασκεδάσεως 
καί κέντρων πολυτελείας», άντικαθίσταται ώς άκολούθως : 

«Τό ποσοστόν τοϋ φόρου όρίζέται ώς κάτωθι : 

1. Έπί τών κέντρων διασκεδάσεως : 

α) τών χαρακτήριζαμένων ώς πολυτελείας είς 25% 

β) τών χαρακτηριζομένων ώς Α' κατηγορίας είς 18% 

γ) τών χαρακτηριζομένων ώς Β' κατηγορίας είς 10% 
καί 

δ) διά τούς διοργανουμένους χορούς είς αίθούσας ξενο¬ 
δοχείων, θεάτρων καί λοιπούς χώρους έπ’ εύκαιρία καί ούχί 
κατά σύστημα είς 5 %. 

2. 'Η ισχύς τών διατάξεων τού παρόντος άρθρου άρ- 
χεται άπό 1ης Όκτωβρίου 1977. 

Άρθρον 9. 

Δικαίωμα εισόδου είς καζίνα. 

1. Τό δικαίωμα εισόδου είς τά καζίνα τής Χώρας ορί¬ 
ζεται είς δραχμάς πεντακοσίας (500) κατ’ άτομον, έξαιρέ- 
σει τών άλλοδαπών. 

2. Επιτρέπεται ή είσοδος μόνον είς πρόσωπα τά όποια 
δηλώνουν έτήσιον καθαρόν εισόδημα άνω τών 600.000 δρα¬ 
χμή· 

3. Αί διατάξεις τών παραγράφων 1 καί 2 τοϋ παρόντος 
άρθρου, έφαρμόζονται καί διά τά μέλη τών καζίνων. 

Άρθρον 10. 

'Η ισχύς τών διατάξεων τής παρούσης άρχεται άπό τής 
δημοσιεύσεώς της διά τής Έφημερίδος τής Κυβερνήσεως, 
έκτος αν άλλως ορίζεται έν αύταΐς. 

'Η παρούσα δημοσιευθήτω διά τής Έφημερίδος τής Κυ¬ 
βερνήσεως. 

Έν Άθήναις τή 18 Μαΐου 1977 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΤΑ ΜΕΛΗ 

ΠΑΝΑΓ. ΠΑΠΑΛΗΓΟΤΡΑΣ, ΓΕΩΡΓ. ΡΑΛΛΗΣ, ΔΗΜ. 

ΜΠΙΤΣΙΟΣ, ΕΤΑΓΓ. ΑΒΕΡΩΦ - ΤΟΣΪΤΣΑΣ, ΚΩΝΣΤ. 

ΣΤΕΦΑΝΑΚΗΣ, ΙΠΠ. ΙΟΡΛΑΝΟΓΛΟΤ, ΕΤΑΓΓ. ΔΕΒΛΕ- 

ΤΟΓΛΟΤ, ΙΩΑΝ. Μ Π ΟΠΌΣ, ΚΩΝΣΤ. ΤΡΤΠΑΝΗΣ, 

ΚΩΝΣΤ. ΚΟΝΟΦΑΓΟΣ, ΙΩΑΝ. ΒΑΡΒΙΤΣΙΩΤΗΣ, ΚΩΝΣΤ. 

ΛΑΣΚΑΡΗΣ, ΚΩΝΣΤ. ΣΤΕΦΑΝΟ Π ΟΤΛΟΣ, ΧΡΙΣΤΟΦ. 

ΣΤΡΑΤΟΣ, ΓΕΩΡΓ. ΒΟΓΙΑΤΖΗΣ, ΓΕΩΡΓ. ΣΤΑΜΑΤΗΣ, 

1 ΑΛΕΞ. ΠΑΠΑΔΟΓΓΟΝΑΣ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟΝ) 


Η ΥΠΗΡΕΣΙΑ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 

ΓΝΩΣΤΟΠΟΙΕΙ ΟΤΙ; 


•Η έτησία συνδρομή της Έφημερίδος της Κυβερνήσεως, ή τιμή των τμηματικούς ττωλουμένων φύλλων αύτής 
καί τά τέλη δημοσιεύσεοος έν τη ΈφημερΙδι της Κυβερνήσεως, καθωρίσθησαν άπά 1ης Ίανουαρίου 1974 ώς κάτωθι: 

Α'. ΕΤΗΣΙΑΙ ΣΥΝΔΡΟΜΑΙ 


1. Διά τά Τεϋχο; Α' .Δραχ. 

2. » * » Β' . » 

3. * » > Γ' . » 

4. » > » Δ' . » 

5. » > > Νομικών Προσώπων Δ. Δ.. » 

6. * » » Παράρτημα . * 

7. » » » Ανωνύμων Εταιρειών κ.λ.π. .. » 

8. » » Δελτίον Εμπορική; καί Βιομηχανική; 

Ιδιοκτησία;. » 

9. ΔΓ άπα ν τα τά τεύχη, καί τό Δελτίον Έμπ. 

καί Βιομ. Ιδιοκτησία;. » 


Ο! Δήμοι καί α! Κοινάτητε; τον Κράτου; κατα- 
βάλλουσι τά ήμισν των άνωτέρω συνδρομών. 

Β'. 


600 


Ύπέρ 

τοϋ Ταμείου Άλληλοβοηθεία; Προσωπι- 


700 


κοΟ 

τοϋ Εθνικού Τυπογραφείου (ΤΑΠΕΤ) άνα- 


500 


λσγοϋν τά έξή; ποσά: 


1.000 

1. 

Διά τά Τεϋχο; Α' .Δραχ. 

500 

2. 

» 

> 

» Β' . 

» 

300 

3. 

> 

» 

» Γ' . 

> 

3.000 

4. 

» 

» 

* Δ' . 

» 


5. 

» 


> Νομικών Προσώπων Δημοσίου 


200 




Δικαίου. 

» 


6. 

» 

» 

» Παράρτημα . 

» 

6.000 

7. 



» Ανωνύμων "Εταιρειών κλιτ..... 

> 


8. 

> 

» 

Δελτίον Έμπ. καί Βιομ. Ιδιοκτησία;.... 

» 


9. 

Δι' 

άπαντα τά τεύχη. 

» 


ΤΙΜΗ ΦΥΛΛΩΝ 


30 

35 

25 

50 

25 

15 

150 

10 

300 


Έκαστον φύλλον, μέχρι; 8 σελίδων, τιμαται δραχ. 3, άπό 9 έω; 40 σελ. δραχ. 8, άπά 41 Ιω; 80 σελ. δραχ. 15, άπά 81 σελ. καί 
άνω ή τιμή πωλήσεω; έκάστον φύλλου προσαυξάνεται κατά δραχ. 15 άνά 80 σελίδα;. 


Γ'. ΤΕΛΗ ΔΗΜΟΣΙΕΥΣΕΩΝ 


Α*. 


1 Είς τά τεύχος Ανωνύμων Εταιρειών καί 
Εταιρειών Περιωρισμένης Ευθύνης : 

Δημοσιεύματα Ανωνύμων Εταιρειών 

1. Τών δικαστικών πράξεων.Δραχ. 

2. Τών καταστατικών Ανωνύμων Εταιρειών . » 

3. Τών τροποποιήσεων τών κ α τ ασ τ α τικών τών 

Ανωνύμων Εταιρειών. » 

4. Τών άνακοινώσεων καί προσκλήσεων εΐ; γε¬ 

νικά; συνελεύσει;, τών κατά τό άρΟρον 32 
τοϋ Ν. 3221/24 γνωστοποιήσεων, τών 
άνακοινώσεων τών προβλεπομένων ύπό 

τοϋ άρθρου 59 παρ. 3 τοϋ Ν.Δ. 400/70 
περί "Αλλοδαπών Ασφαλιστικών Εται¬ 
ρειών, ώ; καί τών άποφάσεων τοϋ Διοι¬ 
κητικού Συμβουλίου του ΕΛΤΑ τών άφο- 
ρωσών εί; προσωρινά; διατάξει;. » 

5. Τών άνακοινώσεων τών ύπό διάλυσιν’Ανω- 

νύμων Εταιρειών, κατά τό Β.Δ.20/5/1939 . » 

6. Τών Ισολογισμών τών Άνων. "Εταιρειών .. > 

7. Τών συνοπτικών μηνιαίων καταστάσεων 

τών Τραπεζικών "Εταιρειών . > 

8. Τών άποφάσεων περί ένκρίσεω; τιμολογίων 

τών Ασφαλιστικών "Εταιρειών . » 

9. Τών Υπουργικών άποφάσεων περί παροχή; 

άδεια; έπεκτάσεω; τών έργασιών "Ασφα¬ 
λιστικών "Εταιρειών, τών έκθέσεων περιου- 
σιακών στοιχείων "Ανων. "Εταιρειών έν 
γίνει, ώ$ καί τών άποφάσεων του Δ.Σ τοϋ 
ΕΛΤΑ δι' ών έγκρίνονται καί δημοσιεύον¬ 
ται οί κανονισμοί αύτοϋ . » 

10. Τών άποφάσεων περί παροχή; πληρεξου¬ 

σιότητα; πρό; άντιπροσώπευσιν έν "Ελλά- 
δι άλλοδαπών "Εταιρειών, ώ; καί τών 
άποφόσεων περί μεταβιβάσεω; τοϋ χαρτο¬ 
φυλακίου "Ασφαλιστικών "Εταιρειών κατά 
τό άρθρον 59 παρ. 1 τοϋ Ν.Δ. 400/70 ... » 

11. Τών άποφάσεων περ’ συγχωνεύσεω; "Ανω¬ 

νύμων "Εταιρειών. » 


400 

10.000 

2.000 


1.000 

200 

4.000 

1.000 

600 


4.000 


2.000 

10.000 


12. Τών άποφάσεων τή; "Επιτροπή; τοϋ Χρημα¬ 

τιστηρίου περί εισαγωγή; χρεωγράφων 
εί; τό Χρηματιστήριον πρό; διαπραγμά¬ 
τευση», συμφώνω; πρό; τά; διατάξει; τού 
άρθρου 2 παρ. 3 Α.Ν. 148/67 . » 1.000 

13. Τών άποφάσεων τή; "Επιτροπή; κεφαλαια¬ 

γορά; περί διαγραφή; χρεωγράφων έκ τοϋ 
Χρηματιστηρίου, συμφώνω; πρό; τά; 
διατάξει; τού άρθρου 2 παρ. 4 Α.Ν.148/ 

1967. » 1.000 

Β'. Δημοσιεύματα "Εταιρ. Περιωρισμένης Ευθύνης 

1. Τών καταστατικών .. Δραχ. 1.000 

2. Τών τροποποιήσεων τών καταστατικών ... » 400 

3. Τών άνακοινώσεων καί προσκλήσεων .... » 200 

4. Τών Ισολογισμών. * 1.000 

5. Τών έκθέσεων έκτιμήσεω; περιουσιακών στοι¬ 

χείων . * 1.000 


Γ'. Δημοσιεύματα ’Αλληλασφαλιστιχών Συν¬ 
εταιρισμών - 'Αλληλασιραλιστικών Ταμείων 
χαΐ Φιλανθρωπικών Σωματείων 

1. Τών ύπουργικών άποφάσεων περί χορηγή- 


σεω; άδεία; λειτουργία; Άλληλασφαλιση- 
κών Συνεταιρισμών - Άλληλασφαλιστι- 
κών Ταμείων. * 1.000 

2. Τών "Ισολογισμών τών ώ; άνω Συνεταιρι¬ 
σμών, Ταμείων καί Σωματείων . » 1.000 

□ ΕΙς τό τεύχος Τέταρτον, τών δικαστικών 
πράξεων, προσκλήσεων καί λοιπών δημο¬ 
σιεύσεων . * 400 


Τό ύπέρ τοϋ Ταμείου Άλληλοβοηθεία; Προσωπικού Εθνικού 
Τυπογραφείου (ΤΑΠΕΤ) καταβληθέν ποσοστόν έπί τών τελών 
δημοσιεύσεων έν τφ τεύχει "Ανωνύμων "Εταιρειών καί "Εταιρειών 
Περιωρισμένη; Εύθύνη; έν γίνει ώρίσθη ε<« 5%. 


Δ'. ΚΑΤΑΒΟΛΗ ΣΥΝΔΡΟΜΩΝ - ΤΕΛΩΝ ΔΗΜΟΣΙΕΥΜΑΤΩΝ ΚΑΙ ΠΟΣΟΣΤΩΝ Τ.Α.Π.Ε.Τ. 

1. Αί συνδρομαί τοϋ έσωτερικού καί τά τέλη δημοσιεύσεων προκαταβάλλονται εί; τά Δημόσια Ταμεία έναντι άποδεικηκοΰ ϊίσττρά- 
ξεω;, άπερ, μερίμνη τοϋ ένδιαφερομένου, άττοστέλλεται εί; τήν Υπηρεσίαν τοϋ "Εθνικού Τυπογραφείου. 

2. Αίσυνδρομαί τοϋ έξωτερικοΰ δύνανται ν* άπ ο στέ λ λωνται καί εί; άνάλογον συνάλλαγμα δι’ έπιταγή; έπ* όνόματι του Δκυθυντου 
Διοικητικών καί Οικονομικών "Υποθέσεων τοϋ "Εθνικού Τυπογραφείου. 

3. Ή καταβολή τοϋ ύπέρ τοϋ Τ.Α.Π.Ε.Τ. ποσοστού έπί τών άνωτέρω συνδρομών καί τελών δημοσιεύσεων ένεργείται έν Άθήναι; 
μέν εί; τό Ταμείον τοϋ ΤΑΠΕΤ (Κατάστημα "Εθνικού Τυπογραφείου),, έν ταί; λοιποί; δέ πόλεσι τού Κράτου; εί; τά Δημόσια Ταμεία, 
άπερ άποδίδεται εί; τό ΤΑΠΕΤ, συμφώνω; πρό; τά όριζάμενα διά τών ύπ' άριθ. 192378/3639 τού Ετου; 1947 (ΚΟΝΕΟ _185) καί^ Ι78048/ 
5321/31.7.65 (ΚΟΝΕΟ 139) έγκυκλίων διαταγών τοϋ Γενικού Λογιστηρίου τοϋ Κράτου;. "Επί συνδρομών έξωτερικοΰ άποστελλομένων 
δι’ έπτταγών, συναπ ο στ έλ λεται διά τών έπιταγών κσί τά ύπέρ τού ΤΑΠΕΤ ποσοστόν. 


"Ο Γενικός Διευθυντής 
ΣΕΡΑΦΕΙΜ ΤΡΙΑΝΤΑΦΥΛΛΟΥ 


ΕΚΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 




































